stanford-oval/wikipedia huggingface dataset:
האלבומים הנמכרים ביותר בכל הזמנים באירופה
האלבומים > פלטינה 5×

| שנה | אמנ/ית | אלבום | חברת תקליטים | מכירות | תארים |
| --- | --- | --- | --- | --- | --- |
| 1997 | ספייס גירלז | Spiceworld | וירג'ין | 5,000,000 | פלטינה 5× |
| 1999 | סלין דיון | All the Way... A Decade of Song | אפיק | 5,000,000 | פלטינה 5× |
| 1997 | בקסטריט בויז | Backstreet's Back | ג'ייב | 5,000,000 | פלטינה 5× |
| 2000 | בארי וייט | The Ultimate Collection | יוניברסל | 5,000,000 | פלטינה 5× |
| 1995 | ברוס ספרינגסטין | Greatest Hits | קולומביה | 5,000,000 | פלטינה 5× |
| 2002 | קולדפליי | A Rush of Blood to the Head | קפיטול/פרלופון | 5,000,000 | פלטינה 5× |
| 2005 | קולדפליי | X&Y | קפיטול/פרלופון | 5,000,000 | פלטינה 5× |
| 2003 | דיידו | Life for Rent | אריסטה | 5,000,000 | פלטינה 5× |
| 1999 | דיידו | No Angel | אריסטה | 5,000,000 | פלטינה 5× |
| 1995 | אלטון ג'ון | Love Songs | רוקד | 5,000,000 | פלטינה 5× |
| 2002 | אמינם | The Eminem Show | אפטרמת'/שיידי | 5,000,000 | פלטינה 5× |
| 1997 | ארוס רמאצוטי | Eros | BMG | 5,000,000 | פלטינה 5× |
| 1996 | ג'ורג' מייקל | Older | וירג'ין | 5,000,000 | פלטינה 5× |
| 2000 | מדונה | Music | מאבריק/האחים וורנר | 5,000,000 | פלטינה 5× |
| 1997 | ג'יימס הורנר | Titanic: Music from the Motion Picture | סוני | 5,000,000 | פלטינה 5× |
| 1995 | קווין | Made in Heaven | פרלופון/EMI | 5,000,000 | פלטינה 5× |
| 1998 | פיל קולינס | Hits | אטלנטיק | 5,000,000 | פלטינה 5× |
| 2002 | רובי ויליאמס | Escapology | EMI/קרייסליס | 5,000,000 | פלטינה 5× |
| 2005 | רובי ויליאמס | Intensive Care | EMI/קרייסליס | 5,000,000 | פלטינה 5× |
לפי מכירות ידועות

בעבר, IFPI ומוזיקה & מדיה פרסמו נתוני מכירות של אלבומים ביבשת אירופה. שתי החברות דיווחו על כמות מכירות של אלבומים במאמרים שונים שפורסמו במרוצת השנים.
המיקומים מבוססים על מכירות ידועות ושנת הוצאה.
| שנה | אמנ/ית | אלבום | מכירות | מקור |
| --- | --- | --- | --- | --- |
| 1982 | מייקל ג'קסון | Thriller | 18,000,000 |  |
| 1992 | אמנים שונים/ויטני יוסטון | The Bodyguard | 7,000,000 |  |
| 1993 | מריה קארי | Music Box | 6,000,000 |  |
| 1992 | אבבא | ABBA Gold | 5,600,000 |  |
| 1986 | מדונה | True Blue | 5,500,000 |  |
| 1988 | טרייסי צ'פמן | Tracy Chapman | 5,000,000 |  |
| 1989 | מדונה | Like a Prayer | 5,000,000 |  |
| 1991 | מייקל ג'קסון | Dangerous | 5,000,000 |  |
| 1993 | שריל קרואו | Tuesday Night Music Club | 5,000,000 |  |
הערות שוליים

1 2 3 4 5 6 7 8 9  "Platinum Europe Awards - Terms and Conditions" (PDF). IFPI. נבדק ב-30 באוגוסט 2014. {{cite web}}:  (עזרה)
1 2 3 4 5 6  "IFPI Platinum Europe Awards". International Federation of the Phonographic Industry. אורכב מ-המקור ב-29 ביולי 2010. נבדק ב-27 בדצמבר 2013. {{cite web}}:  (עזרה)
1 2 3 4 Celine Dion's highest IFPI Platinum Europe Awards:
For All the Way... A Decade of Song: "IFPI Platinum Europe Awards - 2004". IFPI. אורכב מ-המקור ב-19 באוקטובר 2007. נבדק ב-18 באוגוסט 2014. {{cite web}}:  (עזרה)
For D'eux and Falling into You: "IFPI Platinum Europe Awards: Best-selling albums in Europe over the past decade (1998-2007)" (PDF). IFPI. אורכב מ-המקור (PDF) ב-25 ביולי 2013. נבדק ב-18 באוגוסט 2014. {{cite web}}:  (עזרה)
For Let's Talk About Love: "IFPI Platinum Europe Awards: 1999 Awards". IFPI. אורכב מ-המקור ב-27 בנובמבר 2013. נבדק ב-18 באוגוסט 2014. {{cite web}}:  (עזרה)
↑  "Michael Jackson … continued". Ebony: 146. בספטמבר 1987. נבדק ב-18 בדצמבר 2022 – via Google Books. {{cite journal}}:  (עזרה)
↑  "EUROPEAN TOP 100 ALBUMS Week 9/94" (PDF). Music & Media. 11 (9): 13. 26 בפברואר 1994. נבדק ב-8 בפברואר 2022. {{cite journal}}:  (עזרה)
↑  Tilli, Robert (22 בדצמבר 1994). "La Carey Picks The Right Song As Album Sales Point" (PDF). Music & Media. p. 22. נבדק ב-13 במאי 2022. {{cite web}}:  (עזרה)
↑  Bakker, Machgiel (19 בנובמבר 1993). "ABBA Is Still Thankful For The Music Via Boxed Set" (PDF). Music & Media: 16. נבדק ב-5 במאי 2022. {{cite journal}}:  (עזרה)
↑  Bakker, Machgiel (17 ביולי 1987). "Spotlight: Madonna Heads For 15th Triumph" (PDF). Music & Media: 11. אורכב מ-המקור (PDF) ב-7 בדצמבר 2021. נבדק ב-7 בדצמבר 2021. {{cite journal}}:  (עזרה)
↑  "European Chart" (PDF). Music & Media: 18. 3 בפברואר 1990. נבדק ב-18 בדצמבר 2021 – via World Radio History. {{cite journal}}:  (עזרה)
↑  "WEA Warnings On Madonna LP" (PDF). Music & Media. 7 (19): 4. 4 במאי 1990. אורכב מ-המקור (PDF) ב-19 ביולי 2021. נבדק ב-7 בדצמבר 2021. {{cite journal}}:  (עזרה)
↑  "European Top 100 Albums" (PDF). Music & Media. 10 (43): 22. 23 באוקטובר 1993. נבדק ב-6 בדצמבר 2021. {{cite journal}}:  (עזרה)
↑  "European Top 100 Albums" (PDF). Music & Media. 17 ביוני 1995: 25. נבדק ב-14 במרץ 2021. {{cite journal}}:  (עזרה); Cite journal requires |journal= (עזרה)
| האלבומים הנמכרים ביותר בכל הזמנים |
| --- | --- | --- |
| אסיה | אינדונזיה • הפיליפינים • הרפובליקה העממית של סין • טאיוואן • טורקיה • יפן • ישראל (בין-לאומי • מקומי) • קוריאה הדרומית |  |
| אירופה | אוסטריה • איטליה • גרמניה • הממלכה המאוחדת • ספרד • פורטוגל • פינלנד • צרפת |  |
| אמריקה הצפונית | ארצות הברית (לטיני) • מקסיקו • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל • צ'ילה • קולומביה |  |
| ערכים קשורים | אלבומי רמיקס • המאה ה-21 • אלבומים מהירים • לפי מדינה • בידי נשים • לטיני |  |
החלטה 2722 של מועצת הביטחון של האו"ם

| --- | --- |
 תאריך:  10 בינואר 2024
 סיכום הצבעה:  11 הצביעו בעד 0 הצביעו נגד 4 נמנעו 
 הרכב מועצת הביטחון
 חברות קבועות:  הרפובליקה העממית של סין הרפובליקה העממית של סין צרפת צרפת רוסיה רוסיה הממלכה המאוחדת הממלכה המאוחדת ארצות הברית ארצות הברית
 חברות לא קבועות:  אלג'יריה אלג'יריה אקוודור אקוודור גינאה גינאה יפן יפן מוזמביק מוזמביק מלטה מלטה סיירה לאון סיירה לאון סלובניה סלובניה קוריאה הדרומית קוריאה הדרומית שווייץ שווייץ
 
החלטה 2722 של מועצת הביטחון של האומות המאוחדות היא החלטה של מועצת הביטחון של האו"ם, שהתקבלה ב-10 בינואר 2024, וקראה לחות'ים להפסיק באופן מיידי את תקיפותיהם על ספינות מסחר, אשר מתרחשות כחלק ממעורבות החות'ים במלחמת חרבות ברזל.
ההחלטה אושרה על-ידי 11 מ-15 חברות מועצת הביטחון, בעוד שאלג'יריה, הרפובליקה העממית של סין, מוזמביק ורוסיה נמנעו.
רקע

החות'ים הם ארגון אסלאמי פוליטי צבאי בתימן. במלחמת האזרחים שהחלה ב-2015 השתלטו החות'ים על אזורים בצפון-מערב תימן, ובהם חלק גדול מקו החוף של ים סוף ובו הנמלים החשובים. הארגון ממומן ומחומש על ידי איראן, ומשמש לה פרוקסי במלחמותיה באזור. נגדם ניצבת ממשלת תימן הרשמית, הנתמכת על ידי קואליציה בהנהגת ערב הסעודית, וחברות בה קטר, איחוד האמירויות הערביות, ומדינות נוספות.
בעת מלחמת חרבות ברזל הכריזו החות'ים מלחמה על ישראל והחלו לשגר טילים לעבר מטרות בישראל כפעולת תמיכה בארגוני הטרור ברצועת עזה ובחזבאללה, ותקפו וחטפו אוניות בים סוף שיש להן קשר לישראל.
לפי דובר צה"ל, החות'ים, בשליחות איראן, מנסים להסיט את ישראל מהמלחמה ברצועת עזה, החזית המרכזית במלחמה.
ארצות הברית ביקשה מישראל לא לתקוף את החות'ים כדי למנוע התרחבות העימות לאזורים נוספים.
מצר באב אל-מנדב שרוחבו כ-30 קילומטר נמצא בצומת ימי מרכזי, כל האוניות המפליגות לתעלת סואץ וממנה עוברות דרכו. כ-17,000 אוניות עוברות בו בשנה. ב-14 בנובמבר 2023 הודיעו החות'ים כי הם מחפשים אוניות ישראליות בים האדום על מנת לתקוף אותן. הם הכריזו על הטלת מצור ימי על ישראל והחלו לתקוף אוניות סוחר בבאב אל-מנדב שהם טענו שהיו בבעלות ישראלית או מיועדות לעגון בישראל. בפועל, גם ספינות שלא קשורות לישראל הותקפו.
ב-18 בדצמבר, לאחר שחברות הספנות הגדולות בעולם הודיעו שהן מפסיקות לעבור בים סוף, הודיע מזכיר ההגנה של ארצות הברית לויד אוסטין על הקמת כוח הגנה רב לאומי בשם מבצע שומר השגשוג ("Prosperity Guardian") על מנת להגן על נתיב המסחר מפני האיום החות'י. המדינות המשתתפות במבצע הן: ארצות הברית, בריטניה, בחריין, קנדה, הולנד, נורווגיה וסיישל.
הצבעה

החברות הקבוצות במועצת הביטחון מודגשות.
| בעד (11) | נמנע (4) | נגד (0) |
| --- | --- | --- |
|  אקוודור אקוודור  ארצות הברית ארצות הברית  גיאנה גיאנה  הממלכה המאוחדת הממלכה המאוחדת  יפן יפן  מלטה מלטה  סיירה לאון סיירה לאון  סלובניה סלובניה  צרפת צרפת  קוריאה הדרומית קוריאה הדרומית  שווייץ שווייץ |  אלג'יריה אלג'יריה  הרפובליקה העממית של סין הרפובליקה העממית של סין  מוזמביק מוזמביק  רוסיה רוסיה |  |
ראו גם

מעורבות החות'ים במלחמת חרבות ברזל
מבצע שומר השגשוג
הערות שוליים

↑  Hana Levi Julian, Yemen, an Iranian Vassal State, Declares War on Israel, ‏31 באוקטובר 2023 (באנגלית)
↑  Dahan, Maha El; Dahan, Maha El (2023-10-31). "Yemen's Houthis enter Mideast fray, hardening spillover fears". Reuters (באנגלית). נבדק ב-2023-10-31.
↑  דובר צה"ל: החות'ים מנסים להסיט אותנו מהמלחמה בעזה, באתר "סרוגים", 31 באוקטובר 2023
↑  ציקי ברנדוין, דיווח: ארה"ב ביקשה מישראל לא לתקוף את החות'ים בתימן, באתר ערוץ 7, 7 בדצמבר 2023
↑  Naval Coalition Celebrates One Year Protecting Shipping in Strait of Hormuz and Bab el-Mandeb Strait
↑  Statement from Secretary of Defense Lloyd J. Austin III on Ensuring Freedom of Navigation, U.S. Department of Defense (באנגלית)
זכות ביושר (מיסים)

זכות ביושר (Claim of right) היא דוקטרינה בדיני מס הכנסה לפיה כאשר הגיע תקבול, שהשימוש בו לא הוגבל, לידיו של נישום, קמה חובת רישום של תקבול זה כהכנסה בשנה שבה נתקבל. כלל זה יפה גם כאשר ידוע שמקבל התקבול יידרש להחזירו למשלם, וברור שבעת ההחזרה יוּתר בניכוי הסכום המוּשב. תקבול יתחייב במס בשנה שבה נתקבל בידי הנישום אם נתמלאו שלושה תנאים:
הנישום קיבל את הכסף בפועל;
המקבל שולט בכסף;
ההחזקה היא מכוח תביעה כנה או מכוח זכותו של המקבל להחזיק בכסף.
בישראל נבחנה דוקטרינה זו בפסק דין אמישראגז, בהתייחס לפיקדונות בגין מכלי גז של לקוחות החברה ונקבע שיש לראות את הפיקדונות כהכנסה.
בארצות הברית

דוקטרינת הזכות ביושר נקבעה על ידי בית המשפט העליון של ארצות הברית בפרשת North American Oil Consolidated v. Burnet.
ישנה מחלוקת בשאלה האם הדוקטרינה מהווה רק כלל חשבונאי הקובע מועד דיווח על תקבול המהווה הכנסה לצורכי מס, או האם עניינה גם בשאלה המהותית, קרי, האם בכלל מהווה אותו תקבול הכנסה.
הכלל שנקבע בבית המשפט העליון האמריקאי הוא, כי תקבול יוכל להתחייב במס בשנה בה נתקבל בידי הנישום, רק בהתמלא שלושה תנאים:
קבלת הכסף או הנכס בידי הנישום בפועל;
שליטתו בנכס;
החזקתו בהם מכוח תביעה כנה (claim of right), או מכוח זכותו להחזיק בהם.
תקבול העונה לתנאי זה או אחר, אך אינו מהווה הכנסה בידי הנישום, לא יהיה מושא לחיוב במס.
בנוגע לפיקדונות, הדברים אינם חד-משמעיים. מפסק הדין בעניין United Gas Improvement Company v. Commissioner עולה כי שאלת שליטתו של הנישום בכספי הפיקדון וההסתברות שיוחזר למשלם מהוות אינדיקציה חשובה לגבי הקביעה אם ימוסו כספים אלה במועד קבלתם מכוח דוקטרינת הזכות ביושר. ההלכה היא שהפיקדון הוא בר מיסוי בידי המקבל, כאשר ההסכם מתיר לו שימוש בלתי מוגבל בקרן או כאשר בידו שיקול דעת בלעדי אם להחזירו או להשתמש בו כנגד התחייבויות עתידיות של המשלם. כאשר זכותו של המקבל להחזיק בפיקדון מותנית בשיקול דעת של הצרכן, לא ייחשב הפיקדון כהכנסה.
פסק דין אמישראגז

אספקת גז בישול לצרכנים בישראל נעשית בשתי שיטות: האחת במסירה שוטפת של בלוני גז לצרכן, והשנייה בהתקנות מערכות גז מרכזיות בבנייני מגורים. על פי שיטה זו, הצרכן מקבל גז לביתו דרך מכל מרכזי בבניין. עם חתימת חוזה ההתקשרות עם החברה נדרש הצרכן לשלם לחברה סכום כסף המכונה "מקדמה". החברה אמורה להחזיק בתשלום המקדמה עד פרישתו של הצרכן, ואז עליה להחזיר לו את המקדמה כשהיא משוערכת. פקיד השומה התייחס למקדמה זו כאל הכנסה חייבת, שאין כנגדה הוצאה המותרת בניכוי. החברה טענה כי המקדמות הן כסף שאמור לחזור אל הצרכנים, ועל כן אין הוא נחשב כהכנסה.
יש הרואים במקדמה כתשלום על תנאי, כך סבר השופט איתמר פלפל בפסק הדין הראשון בעניין זה, וכך סבור פקיד השומה, יש הרואים בה שיפוי על הוצאות ממון, ואילו החברה רואה במקדמה כפיקדון או בטוחה. המקדמה אותה קיבלה החברה אינה נופלת להגדרה המילונית, וכן אינה עונה להגדרה החשבונאית של המושג מקדמה.
סיטואציה זו מעלה את הצורך לבחון את דוקטרינת הזכות ביושר. לפי דוקטרינה זו, כאשר הגיע לידיו של נישום תקבול שהשימוש בו לא הוגבל, קמה לו חובת רישומו כהכנסה, בשנה בה נתקבל. כלל זה, כך נקבע, יפה גם לאותם מקרים בהם נדרש מקבל התקבול להחזירו למשלם וכאשר ברור שבעת החזרה, יותר לו בניכוי הסכום שהשיב.
מהראיות עולה, כי החברה שולטת בכספי המקדמות שליטה בלעדית, וכי ההסתברות להישארותם בידיה תמיד היא גבוהה. כל זאת, לצד שיקול דעת בלעדי ומוחלט שנטלה לעצמה לבצע כל קיזוז מסכום המקדמות לעת השבתם ללקוח. בעניין זה, הערעור נדחה.
לקריאה נוספת

מ. כהן, לקסיקון המיסים, המכון למיסים ולייעוץ כלכלי בע"מ, 2008.
הערות שוליים

↑  עמ"ה (ת"א) 392/82 החברה האמריקאית הישראלית לגז בע"מ נ' פשמ"ג, מיסים ב/3 בעמ' ה-157
זכות אבות

זכות אבות הוא מושג ביהדות, שפירושו שהקב"ה מיטיב לעם ישראל מחמת זכות האבות אברהם, יצחק ויעקב, אף כאשר 'הבנים', עם ישראל, אינם זכאים לכך בזכות עצמם.
אף שבמקור נזכר המושג כלפי שלושת האבות 'אברהם יצחק ויעקב', לעיתים משמש המושג 'זכות אבות' בכוונה לדורות האחרונים שבזכות מעשיהם זכה הבן למה שזכה.
מקור

המושג זכות אבות נזכר רבות בספרות חז"ל, הן במדרשים והן בתלמוד וכן בראשונים.
וכך כתב הרמב"ן על הפסוק "זה זכרי לדור דור":
וזה זכרי לדור דור - יחזור אל אלהי אברהם אלהי יצחק ואלהי יעקב, כי לא לעולם ישכח ברית אבות וכל הדורות כאשר יזכירו אלהי אברהם יצחק ויעקב ישמע אל ויענם...
במחקר, מחלוקת סביב קיומם ההיסטורי של האבות מעלה טענות שנוגעות גם למושג זכות האבות, ויש הרואים במסורת זכות האבות מיתוס שנועד לשרת אינטרסים פוליטיים מאמצע האלף הראשון לפני הספירה. ממצאים ארכאולוגים רבים שנמצאו מן המזרח הקדום ומקומות נוספים מצביעים על עדויות אפשריות למושגים המזכירים את רעיון זכות האבות, ויש הרואים במסורות אלו מאפיין בחברות המבססות את המעבר מחיי נדודים למושבות קבע חקלאיות.
עד מתי קיימת זכות האבות

בתלמוד ישנה מחלוקת אמוראים עד איזו תקופה הייתה קיימת אותה זכות אבות שבגינה אפשר היה לבקש חסדים וטובות מאת הקב"ה:
מאימתי תמה זכות אבות, אמר רב מימות הושע בן בארי... ושמואל אמר מימי חזאל... רבי יהושע בן לוי אמר מימי אליהו... ורבי יוחנן אמר מימי חזקיה
במדרש לאחר שהובאו הדעות השונות אימתי תמה זכות אבות, הובאה דעת רבי אחא שסובר שלעולם זכות אבות קיימת
אמר ר' אחא: לעולם זכות אבות קיימת, לעולם מזכירים ואומרים: "כי אל רחום ה' אלהיך לא ירפך ולא ישחיתך ולא ישכח את ברית אבותיך
זכות אבות מוזכרת בברכת אבות שבתפילת העמידה: ”וזוכר חסדי אבות ומביא גואל לבני בניהם למען שמו באהבה”. לדעת הטור הטעם שנזכרה בברכה זו 'חסדי אבות', לומר שאף אם אכן תמה זכות אבות יש לקוות לגאולה מאחר שהבטיח הקב"ה לגאול את ישראל.
לדעת רש"י, לאחר שמשה רבנו ביקש מחילה עבור עם ישראל לאחר חטא העגל והזכיר בדבריו את זכות האבות, לימדו הקב"ה סדר תפילת י"ג מידות של רחמים, על מנת ללמדו שאף אם תיכלה זכות אבות, יוכל עם ישראל להיוושע בזכות תפילה זו.
על מה סומכים היום

כאמור, על פי הדעות השונות בתלמוד (מלבד לדעת רב אחא, במדרש) היום תמה זכות אבות. בראשונים העירו מדוע אף היום בתפילות השונות אנו ממשיכים להזכיר ולהתפלל שנגאל בעבור 'זכות אבות' מאחר שכלתה.
לדעת בעלי התוספות אף שתמה 'זכות אבות', עדיין אפשר לבקש מחמת 'ברית אבות', כפי שנאמר בתורה ”וזכרתי את בריתי יעקב” (ספר ויקרא, פרק כ"ו) והכוונה אף לאחר גלות. ואף מה שאנו מזכירין בתפילות השונות, הכוונה לברית שנשבע אלוהים לאברהם יצחק ויעקב.
בתוספות הרא"ש כתב שנראה שכל דברי התלמוד שתמה זכות אבות הוא רק ביחס לרשעים שלא יוושעו בזכות אבות, אך כלפי הצדיקים עדיין זכות אבות קיימת, ולכך מובן מדוע נזכרת זכות אבות בתפילה.
הערות שוליים

↑  שירות הידען, ‏הספין הגדול בהיסטוריה * על הספר ראשית ישראל מאת ישראל פינקלשטיין ואשר סילברמן, באתר "הידען", 10 במאי 2003
↑  ד"ר יעל עבאדי-רייס, קול מהעבר: לזכור ביחד,  באתר של מכון דוידסון לחינוך מדעי, 12 באפריל 2021
↑  ספר שמות, פרק ל"ג, פסוק י"ט.
↑  תוספות, מסכת שבת, דף נ"ה, עמוד א', ד"ה ושמואל
↑  לדעתו זוהי אף כוונת רב אחא שלא תמה זכות אבות, כשכוונתו עבור הצדיקים.
ושניאקי

נפת וֶשְׁנְיָאקִי (ברוסית: Район Вешняки) היא נפה במחוז המזרחי של העיר הפדרלית מוסקבה שברוסיה. שטחה 10.67[דרושה הבהרה] קמ"ר ואוכלוסייתה מונה 122,419 תושבים (2020).
פארק היער "קוסקובו" הוא אחד ממקומות הבילוי האהובים על תושבי ושניאקי, כמו גם על תושבי הנפות הסמוכות נובוגירייבו, פרובו וריאזאנסקי. הפארק פתוח לקהל בכל שעות היממה. המאסיב[דרושה הבהרה] הירוק מבוסס על עצי לבנה, אלון וטיליה נמצאים גם כן (חלק מהעצים בגיל של עד 250 שנה). בפארק חיים 7 מינים של יונקים וכ-60 מינים של ציפורים. מאז 2015 פועל מרכז האקולוגיה של קוסקובו בשטח פארק היער.
אתרים ראויים לציון

אחוזת קוסקובו
פארק היער "קוסקובו"  (רו')
פארק ליד הבריכות "רדוגה" (רו')
תחנת מטרו "וחינו" (אנ')
הים היוני

| --- | --- |

 מידע כללי
 על שם:  איו 
 מיקום:  מזרח הים התיכון 
 סוג:  ים שולי 
 מידע נוסף
 נהר מזין:  אכלואוס, Neda, Peristeri, Fiumenicà, Melito, La Verde, Larissos, Helorus, Gerace, Sarmento, Stilaro, San Leonardo, Simeri, Torbido, Fiumefreddo river, Cassibile, Neto River, Pavllë, Pineios, סימטו, Bradano, Allaro, Amendolea, אכרון, Esaro (Crotone), Thyamis, Alli, Bonamico, Calcinara, Alfeios, ביסטריצה (אלבניה), Anapo, Asinaro, Amusa (river), Torno, בפסקה זו 6 רשומות נוספות שטרם תורגמו 
 מדינות באגן הניקוז:  אלבניה, איטליה, יוון 
 קואורדינטות:  38°N 19°E﻿ / ﻿38°N 19°E﻿ / 38; 19
 
 
הים היוֹנִי (באלבנית: Deti Jonë (הים שלנו), ביוונית: Ιόνιο Πέλαγος, באיטלקית: Mare Ionio) הוא זרוע של הים התיכון.
הים תחום ממערב בסיציליה ובדרום המגף האיטלקי (פוליה וקלבריה); ממזרח – בדרום אלבניה, באיים היוניים, ובמערב יוון; ובצפון – בים האדריאטי שאליו הוא מחובר במצר אוטרנטו.
הים כולל את מפרץ טאראנטו.
בין הערים המפורסמות על הים: סירקוזה, קורפו וקטניה.
ראו גם

מצר קורפו
הכל זה מלמעלה

הכל זה מלמעלה הוא אלבומו השני של הזמר דודו אהרון, יצא לאור ביולי 2009. דודו כתב והלחין את רוב שירי האלבום. הכולל את הלהיטים: "לא דומה", "נוצה ברוח" ו"הכל זה מלמעלה". האלבום הגיע למעמד אלבום זהב על מכירות של למעלה מ-20,000 עותקים.
שירי האלבום

כמו ילד
ילדה מבית טוב
נוצה ברוח
אהובה שלי
כל העולם
לא דומה
זה קורה לי
כוכב המזל שלי
עושה לי את היום
הכל זה מלמעלה
כמה את יפה
יש לי רק אותך
עלה קטן שלי
הכל זה מלמעלה - אקוסטי
קליפים

כמו ילד
לא דומה
כל העולם
ילדה מבית טוב
התזות של יולי

ניקולאה צ'אושסקו במפגש עם קים איל-סונג ב-1971
התזות של יולי (ברומנית: Tezele din iulie) הוא השם המקובל להרצאה שנשא ניקולאה צ'אושסקו בפני הוועד הפועל של המפלגה הקומוניסטית הרומנית ב-6 ביולי 1971. השם המלא של ההרצאה הוא Propuneri de măsuri pentru îmbunătățirea activității politico-ideologice, de educare marxist-leninistă a membrilor de partid, a tuturor oamenilor muncii (הצעות של צעדים למען הטבת הפעילות הפוליטית-אידאולוגית של חינוך מרקסיסטי-לניניסטי של חברי המפלגה וכל אנשי העבודה) והיא הושפעה רבות מרשמיו של צ'אושסקו במהלך מסע בשנת 1971 בסין, בקוריאה הצפונית, בוייטנאם הצפונית ובמונגוליה. התזות הכילו 17 הצעות שנועדו להיות נדונות בכינוס מליאת הוועד המרכזי של המפלגה בסתיו. הנאום סימן את תחילתה של מיני מהפכת תרבות ברומניה.
השם, "התזות של יולי", מרמז לתזות מפורסמות אחרות, "התזות של אפריל 1917" שניסח בזמנו ולדימיר איליץ' לנין.
הרקע

בשנות השישים של המאה העשרים, במיוחד לאחר החלפת גאורגה גאורגיו-דז' בניקולאה צ'אושסקו בהנהגת המפלגה הקומוניסטית, הורגשה ברומניה הקלה בצנזורה ובכפיית הדוגמות הקומוניסטיות. צ'אושסקו, במסגרת מאבקיו מול הנהגת ברית המועצות בתוך הגוש הקומוניסטי, יצא, ללא ברכתה, למסע בסין הקומוניסטית, קוריאה הצפונית, וייטנאם הצפונית ומונגוליה והידק יחסים איתן. במהלך המסע נחשף צ'אושסקו למהפכת התרבות בסין ולשיטות ממשל מקובלות במדינות אלה, שיטות שונות במידה מסוימת מהמקובל בארצות הקומוניסטיות האירופאיות. צ'אושסקו התפעל מההישגים בסין ובקוריאה הצפונית ונטה לחקות כמה מהשיטות הנהוגות בהן, למשל: אידאולוגיית ג'וצ'ה. בדרך חזרה, בעוברו בברית המועצות, מנהיגיה הביעו מורת רוח מהביקור בסין, שהייתה מסוכסכת עם ברית המועצות. במהלך הביקור רוכזו דיוויזיות של הצבא האדום בגבול המזרחי של רומניה והצי הסובייטי ערך תמרונים מול החוף הרומני.
בנוסף לכל זה, נוצר מתח רב בין רומניה ובין ברית המועצות כתוצאה מכך שרומניה ניהלה מדיניות חוץ עצמאית עם פתיחות למערב. במהלך שיחת הנזיפה, שערכו הסובייטים, הזכיר אלכסיי קוסיגין לרומנים שהקשרים הכלכליים תלויים בקשרים הפוליטיים וזה התפרש כאיום, כי רומניה הייתה תלויה ביבוא חומרי גלם מברית המועצות וביצוא תוצרת תעשייתית אליה, תוצרת שלא היו לה שווקים במערב.
תוכן התזות

התזות הכילו 17 הצעות ובהן הגדלה מתמדת של תפקיד ההנהגה של המפלגה הקומוניסטית, שיפור החינוך באמצעות המפלגה, השתתפות הצעירים בפרויקטי הבנייה הגדולים כחלק מהעבודה הפטריוטית, העצמת החינוך הפוליטי-אידאולוגי בבתי ספר ובאוניברסיטאות, אך גם בארגוני סטודנטים, תלמידים ואף ילדים, הרחבה של התעמולה הפוליטית תוך שימוש ברדיו, בטלוויזיה, בהוצאות לאור, הקולנוע, האופרה, הבלט, איגודי האמנים ועוד.
לקריאה נוספת

Tiranul מאת Lavinia Betea, Florin-Răzvan Mihai, Ilarion Țiu, הוצאת Cetatea de Scaun,‏ 2015. (ברומנית)
הערות שוליים

↑  Tiranul מאת Lavinia Betea, Florin-Răzvan Mihai, Ilarion Țiu, הוצאת Cetatea de Scaun,‏ 2015, עמוד 13.(ברומנית)
↑  Cum a fost Ceauşescu ameninţat de ruşi în 1971. „Tezele din iulie” (ברומנית)
ז'אן מרי מוזי

ז'אן מרי מוזי (בצרפתית: Jean-Marie Musy;‏ 10 באפריל 1876 – 19 באפריל 1952) היה פוליטיקאי שווייצרי, ששימש כנשיא שווייץ, ובסוף מלחמת העולם השנייה היה במגעים עם היינריך הימלר בנוגע לגורלם של אסירי מחנות הריכוז, והציל 1,210 מהם.
קורות חייו

מוזי נולד בעיירה אלבאב, בקנטון פריבור דובר הצרפתית בשווייץ. לאחר לימודי משפטים באוניברסיטת פריבור, פתח בקריירה ציבורית. בתחילה שימש כתובע ממשלתי, וזמן מה כבנקאי פרטי, ולאחר מכן החל בקריירה פוליטית. ב-1914 נבחר למועצה הלאומית, בברן, וב-11 בדצמבר 1919 נבחר למועצה הפדרלית של שווייץ, וסיים את תפקידיו במועצה ב-30 באפריל 1934. הוא היה קשור למפלגת העם הנוצרית דמוקרטית של שווייץ.
בזמן בו כיהן כחבר במועצה שימש בתפקידים בכירים כשר האוצר, ונשיא המועצה (בשנת 1925, ולאחר מכן, שוב, בשנת 1930). מוזי ניהל מדיניות כלכלית שמרנית, תוך רצון לשמור על מסגרת התקציב, תוך שהוא נאבק עם דרישות מצד ארגוני עובדים, ודרישות הקנטונים. בשנת 1934 נדחתה הצעת חוק שהציע, בנוגע לסדר הציבורי. מוזי התפטר במחאה. יש הסבורים שהתפטר על מנת שייקרא לשוב כ"מושיעה" של שווייץ, לאחר הידרדרות המצב אותה צפה. קריאה זו לא באה מעולם.
לאחר פרישתו מהפוליטיקה, שימש בתפקידים שונים במוסדות פיננסיים, ובשנת 1939 פרש. מוזי נישא לז'ולייט דה מאייר בשנת 1906 ולזוג היו שבעה ילדים.
בדעותיו היה מוזי שמרן, ואיש הימין בשווייץ. יש שכינו אותו פשיסט או אף פרו נאצי ואנטישמי. יש הסבורים כי היה מדינאי שמרן, אשר הביט באהדה אל הכוחות העולים ביבשת והמתנגדים לקומוניזם בו ראה סכנה עיקרית. בשל פעילותו זו היה מוזי בעל קשרים בגרמניה הנאצית והיה מכר של היינריך הימלר.
מגעים לשחרור אסירי מחנות הריכוז

לקראת סוף מלחמת העולם השנייה החלו מנהיגיו של הרייך השלישי לחשוש לגורלם האישי. הימלר, על אף שסבר כי אירופה שלאחר המלחמה תצטרך אדם בעל כישורים כשלו, הבין כי עם התקדמות הצבאות במזרח ובמערב, שחרורם של מחנות הריכוז ומחנות המוות, עלולים המעורבים במעשים, ובראשם הימלר עצמו, לשלם על מעשיהם את מלוא המחיר. הימלר הבין כי בידיו כלי מיקוח רב עוצמה, אסירי מחנות הריכוז, כשש מאות אלף איש בסוף שנת 1944.
במקביל, בספטמבר 1944 פנתה משפחה יהודית ממונטרה, רבי יצחק שטרנבוך ואשתו רחה שטרנבוך אל מוזי, כי יפנה אל הימלר, בשם "אגודת הרבנים האורתודוקסים של ארצות הברית וקנדה", וביקשו ממנו לנסות לנהל משא ומתן עם הימלר בנוגע לגורל אסירי מחנות הריכוז.
הימלר הסכים להפגש עם מוזי. הפגישה עם נשיא הפדרציה השווייצרית לשעבר, קרובה הייתה לפתח אותו חיפש אל מנהיגי המערב, על מנת להבטיח את מעמדו לאחר המלחמה. רעיון שחרורם של אסירי המחנות אמור היה להביא להימלר את התדמית החיובית לה היה זקוק במערב, לצורך הישרדותו לאחר המלחמה.
מוזי, ועמו בנו בנואה, ניהלו מספר שיחות עם הימלר ואנשיו. בתחילה סוכם כי כל אסירי מחנות הריכוז ישוחררו, ויינתנו ערבונות לביטחונם, תמורת העברת משאיות וטרקטורים (בדומה להסכמה אליה הגיע קורט בכר עם יואל ברנד בנוגע לגורל יהודי הונגריה, כשנה לפני כן). לאחר מכן, משנראה היה כי הסכמה זו אינה ריאלית, וכי אסירי מחנות הריכוז ממשיכים למות, ולהיות מפונים מן המחנות במצעדי מוות, החלה מתגבשת בינואר 1945 עסקה הנוגעת שחרורם של כ-1,200 אסירים. עסקה זו הייתה אמורה להיות התחלה של שחרור גדול יותר של אסירים. סוכם כי לאחר שחרור כמות גדולה של אסירים, ישולם סכום של חמישה מיליון פרנקים שווייצרים. מוזי הציג בפני הימלר ראיות לפיהן סכום זה הופקד בחשבונו של שטרנבוך, ויועד לתשלום לפי הוראותיו של ה"רייכספיהרר".
הרכבת, ובה 1,210 אנשים יצאה ממחנה טרזין לשווייץ ב-5 בפברואר 1945, שלושה חודשים לפני שחרורו של המחנה, והגיעה לקונסטנץ, בגבולה של שווייץ, ב-8 בפברואר, שם התקבלה בברכה על ידי השלטונות השווייצרים. בעסקה תיווך ולטר שלנברג. לאחר שידיעה על הרכבת פורסמה בעיתונות, הפנה ארנסט קלטנברונר את תשומת לבו של היטלר לעניין, ובסופו של דבר אסר היטלר על הימלר ואנשיו לשחרר יהודים נוספים.
עד לסוף המלחמה המשיכו מוזי, ובנו בנואה, במגעים עם הימלר ואנשיו בדאגה לגורל אסירי מחנות הריכוז. פגישתם האחרונה עם הבכירים הנאצים הייתה ב-7 באפריל 1945 בברלין. פגישות אלו לא הביאו לתוצאות מעשיות, ומוזי החזיר את חמשת מיליוני הפרנקים לידיו של שטרנבוך.
מוזי מת בשנת 1952 בשווייץ, ובנו, בנואה, פיתח קריירה של נהג מרוצים, ומת בתאונה על המסלול בשנת 1956.
ז'אן קלוד דובליה

ז'אן קלוד דובליה (בצרפתית וקריאולית האיטית: Jean-Claude Duvalier;‏ 3 ביולי 1951 – 4 באוקטובר 2014) היה נשיאה ורודנה של האיטי ממותו של אביו, פרנסואה דובליה, בשנת 1971, ועד הפלתו בשנת 1986. כונה לעיתים "בייבי דוק", משום שהיה בנו של פרנסואה דובליה, שכונה "פאפא דוק".
ביוגרפיה

דובליה נולד בשנת 1951 בפורט-או-פרנס, בירת האיטי, לפרנסואה, נשיא האיטי, ולסימון. הוא למד בבתי ספר בפורט-או-פרנס, ולאחר מכן הלך ללמוד משפטים באוניברסיטת האיטי.